Document ID: 32006R0700

RÅDETS FORORDNING (EF) Nr. 700/2006
af 25. april 2006
om ophævelse af forordning (EF) nr. 3690/93 om en fællesskabsordning om regler for det minimum af oplysninger, der skal angives i fiskerilicenser
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 37,
under henvisning til forslag fra Kommissionen,
under henvisning til udtalelse fra Europa-Parlamentet (1), og
ud fra følgende betragtninger:
(1)
Forordning (EF) nr. 3690/93 (2) er baseret på Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (3), som er blevet afløst af Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (4). Henvisningerne og bestemmelserne i forordning (EF) nr. 3690/93 er ikke længere i overensstemmelse med denne nye forordning, hvori der fastsættes nye regler om forvaltningen af fiskerikapaciteten i form af fiskerilicenser.
(2)
I henhold til artikel 22, stk. 3, og artikel 13, stk. 3, i forordning (EF) nr. 2371/2002 kan Kommissionen fastsætte gennemførelsesbestemmelser for forvaltningen af fiskerilicenser og fiskerikapaciteten.
(3)
Kommissionen har den 3. august 2005 vedtaget forordning (EF) nr. 1281/2005 om forvaltning af fiskerilicenser og om, hvilke oplysninger fiskerilicenserne mindst skal indeholde (5), som skal anvendes fra datoen for ophævelse af forordning (EF) nr. 3690/93.
(4)
Forordning (EF) nr. 3690/93 bør derfor ophæves -
UDSTEDT FØLGENDE FORORDNING:
Artikel 1
1. Forordning (EF) nr. 3690/93 ophæves.
2. Henvisninger til den ophævede forordning skal betragtes som henvisninger til forordning (EF) nr. 1281/2005 og læses efter sammenligningstabellen i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 25. april 2006.

Labels: 12
6